**Hangtechnikai alkotókör**



**Az alkotóköri foglalkozás** a hangtechnika iránt érdeklődő diákok számára kíván használható tudást adni. Célunk, hogy a tanulóknak átfogó képük legyen a hangtechnikai eszközökről és azok megfelelő használatáról. Jártasak lesznek analóg és digitális keverőpultok kezelésében. Képesek lesznek soksávos felvételt készíteni Pro Tools és Reaper szoftverekkel. Elsajátíthatják a hangkeverés fortélyait, továbbá képesek lesznek hangszerkesztési munkálatokra is. Megfelelő elméleti ismeretek mellet a hangsúly a gyakorlatra kívánjuk helyezni, miközben folyamatosan fejlődik a diákok rendszerben gondolkodási képességük, arányérzékük, esztétikai érzékük, kompromisszumkészségük, konfliktusmegoldó képességük, fizikai, elektrotechnikai ismereteik. A foglalkozások az iskolában történnek, de külső helyszíneken is lesznek gyakorlatok: Budapesti Operettszínház, A38 hajó, Fortuna Stúdió, MTVA (Duna TV, Petőfi TV)

**Követelmények:** a diákok rendszeresen és aktívan vegyenek részt a foglalkozásokon. Elméleti tananyag megfelelő elsajátítása. Legyenek képesek közösségben dolgozni, a közös siker elérése céljából.

**Az értékelés:** az alkotóköri munka sikerét az iskolai eseményeken való megfelelő minőségű hangtechnikai lebonyolítás jelzi. A tanulók részvétele az alkotóköri foglalkozásokon, a közös munka, az aktivitás, az év végi önértékelés és a külső értékelés együttesen határozzák meg az egyéni munka sikerét.

A tanévhez kapcsolódó kiemelt **feladatok:**

- novemberi szalagavató hangosítása,

- iskolai koncertek hangosítása, koncertfelvételek készítése,

- az AKG Projekthetén, fesztiválján a színházi darabok hangosítása, hang effektjeinek elkészítése.

- más alkotókörök munkájának hangtechnikai kiszolgálása.

**Várunk benneteket!**

2020

Váczi Kristóf, Gortva Attila

|  |  |
| --- | --- |
| **HANGTECHNIKAI ALKOTÓKÖR TEMATIKA** | |
| téma | darab Alkalom(2 tanóra) |
| jel fogalma, frekvencia, hullámterjedés,decibel | 2 alkalom |
| mikrofonok működése | 1 alkalom |
| csatlakozók, kábelek, forrasztás | 1 alkalom |
| erősítők, keverők, hangfalak | 2 alkalom |
| keverőpultok | 2 alkalom |
| alap hangosítási gyakorlat | 2 alkalom |
| ***szalagavató*** | 2 alkalom |
| digitális rendszerek | 1 alkalom |
| külső gyakorlat: Operett Színház | 2 alkalom |
| keverőpultos hangkeverés I. | 1 alkalom |
| Soksávos hangrögzítés | 1 alkalom |
| keverőpultos hangkeverés II. | 1 alkalom |
| hangszerkesztés(effektkészítés) I. | 1 alkalom |
| keverőpultos hangkeverés III. | 1 alkalom |
| hangszerkesztés II. | 1 alkalom |
| hangszerkesztés III. | 1 alkalom |
| külső helyszín:Petőfi TV | 2 alkalom |
| külső helyszín:Koncert hangosítás A38 | 2 alkalom |
| külső helyszín:DunaTv | 2 alkalom |
| ***Projekthét*** | 2 alkalom |